ಬೆಂಗ್ಳೂರು ರಸ್ತೆ ಗುಂಡಿಗೆ 3 ವರ್ಷದಲ್ಲಿ 7 ಸಾವಿರ ಕೋಟಿ

ಬೆಂಗಳೂರು: ಕಳೆದ ಮೂರು ವರ್ಷಗಳಲ್ಲಿ ಬೆಂಗಳೂರಿನ ರಸ್ತೆ ಗುಂಡಿಗಳನ್ನು ಮುಚ್ಚಲು ಬಿಬಿಎಂಪಿ ಬರೋಬ್ಬರಿ 7121 ಕೋಟಿ ರೂಪಾಯಿ ವೆಚ್ಚ ಮಾಡಿದೆ.

ಈ ಮೂರು ವರ್ಷಗಳಲ್ಲಿ 23 ಸಾವಿರದಿಂದ 25 ಸಾವಿರ ಗುಂಡಿಗಳನ್ನು 7,121 ಕೋಟಿ ವೆಚ್ಚದಲ್ಲಿ ಮುಚ್ಚಿದ್ದೇವೆ ಎಂದು ಬಿಬಿಎಂಪಿ (BBMP) ಹೇಳಿಕೊಂಡಿದೆ. 2019ರಲ್ಲಿ 4,297 ಕೋಟಿ, 2020ರಲ್ಲಿ 1,547 ಕೋಟಿ, 2021ರಲ್ಲಿ 1,277 ಕೋಟಿ ಹಣವನ್ನು ಬಿಬಿಎಂಪಿ ವೆಚ್ಚ ಮಾಡಿದೆ. ಮಹಾದೇವಪುರ ವಲಯದಲ್ಲಿ ಗರಿಷ್ಠ 1,456 ಕೋಟಿ ವ್ಯಯಿಸಲಾಗಿದೆ. ಇದನ್ನೂ ಓದಿ: ಎರಡು ದಿನದಲ್ಲಿ 14 ಕೋಟಿ ಟ್ರಾಫಿಕ್ ದಂಡ ಸಂಗ್ರಹ

ಅವೈಜ್ಞಾನಿಕ ಮತ್ತು ಕಳಪೆ ಕಾಮಗಾರಿಗಳನ್ನು ಪ್ರಸ್ತಾಪಿಸಿ ಕಾಂಗ್ರೆಸ್ (Congress) ಮಾಜಿ ಮಂತ್ರಿ ಪ್ರಿಯಾಂಕ್ ಖರ್ಗೆ, ಬಿಜೆಪಿ ಸರ್ಕಾರವನ್ನು ತರಾಟೆಗೆ ತೆಗೆದುಕೊಂಡಿದ್ದಾರೆ. ಇದು 40 ಪರ್ಸೆಂಟ್ ಕಮೀಷನ್ ಜಾತ್ರೆ, ಎಲೆಕ್ಷನ್ ರೋಡ್ ಎಂದು ಜರೆದಿದ್ದಾರೆ. ಈ ಕುರಿತ ಪ್ರಶ್ನೆಗೆ ಉತ್ತರಿಸದೇ ಕೇಂದ್ರ ಮಂತ್ರಿ ಪಿಯೂಶ್ ಗೋಯೆಲ್ (Piyush Goyal) ಜಾರಿಕೊಳ್ಳಲು ನೋಡಿದ್ದಾರೆ.